**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՊՐԻԼԻ 7-Ի ԿԱՊԱԿՑՈՒԹՅԱՄԲ**

**Սիրելի՛ կանայք,**

**Սրտանց շնորհավորում եմ ձեզ` Մայրության և գեղեցկության օրվա առթիվ։ Այսօր մենք տոնում ենք ոչ միայն կնոջ անսպառ բարությունն ու նվիրվածությունը, այլև նրա սերն ու ջերմությունը, որոնք լուսավորում են մեր կյանքը։ Ըստ Հայ առաքելական եկեղեցու տոնացույցի ապրիլի 7-ը Սուրբ Աստվածածնի Ավետման օրն է։ Մարիամի մայրանալով՝ մարդկանց համար մայրության խորհուրդը նորովի է բացահայտվել, և այսօր էլ այն դիտվում է որպես աստվածային հրաշք:  
  
Սիրելի՛ կանայք, հերոսածին մայրեր, թող ձեր սրտերում միշտ իշխի խաղաղությունը, երջանկությունը և սերը։ Ձեր հոգատարությունն ու ջերմությունը մեր հասարակության ամուր հիմքերից են, և մենք շնորհակալ ենք ձեր ամենօրյա ջանքերի համար։**

**Շնորհավո՜ր Մայրության ու գեղեցկության օրը և Սուրբ Ավետման տոնը։**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***